AaB har netop ansat ny administrerende direktør til at overtage efter Stephan Schors.

Valget faldt på den tidligere AaB-spiller Thomas Bælum, og den 40-årige nyslåede direktør er meget tilfreds med ansættelsen i AaB.

- Det er uden tvivl drømmejobbet for mig. Jeg stoppede som professionel fodboldspiller i 2011, men har siden vidst, at jeg på et eller andet tidspunkt skulle tilbage, siger Thomas Bælen til Nordjyske.

Thomas Bælum spillede selv 220 kampe for AaB i perioden fra 1996 til 2003, og han glæder sig over, at det netop er det nordjyske fodboldflagskib, der er blevet hans arbejdsgiver.

-Det er fantastisk, at det så bliver i AaB. Det er min hjerteklub, siger en glad Thomas Bælum.

Den tidligere forsvarsspiller har udover AaB også repræsenteret Duisburg i Tyskland samt hollandske Willem II.

Tegn et sæsonkortabonnement og se alle AaB?s hjemmekampe her